cyanic-selkie/wikianc huggingface dataset:
Nærøysund
Historie
Nærøysund kommune oppsto som følge av sammenslåing av Nærøy og Vikna kommuner fra 1. januar 2020. Sammenslåingen ble vedtatt av Stortinget i desember 2017. I det opprinnelige vedtaket var også nabokommunene Bindal og Leka med i en sammenslåing, men de to mindre nabokommunene fikk reversert vedtaket om sammenslåing.
Navnet Nærøysund ble valgt av fellesnemnda våren 2018. Nærøysundet var tidligere grensen mellom de to kommunene som ble sammenslått. I dag ligger sundet som er en del av skipsleia, omtrent midt i kommunen. Det er også i dette området mye av næringsvirksomheten i Nærøysund er konsentrert. På hver side av Nærøysundet ligger tettstedene Rørvik og Ottersøy.
Vikna var en del av Nærøy herred siden innføringen av formannskapslovene av 1837, men ble i 1869 utskilt som eget herred med 1 750 innbyggere. Vikna og Nærøy fortsatte å dele sparebank, lensmann, distriktslege og andre institusjoner i mange år. Rørvik ble også egen bygningskommune. I 1914 ble Vikna også utskilt fra Nærøy som et eget prestegjeld.
Fra 1. januar 2020 ble Nærøy og Vikna igjen slått sammen. Denne gang under navnet Nærøysund.
Geografi
Nærøysund er en vidstrakt kommune med variert landskap og natur. Kommunen ligger nord på Trøndelagskysten. I vest – ut mot havet er naturen preget av mange øyer, holmer og skjær i et typisk kystlandskap. Lenger inn i landet mot øst er det mer et typisk fjordlandskap. Nærøysund har Norges lengste kystlinje. Den er på 3651 kilometer.
611 kilometer er på fastland, resten er på de mange øyene som finnes i Nærøysund. Ytter-Vikna er kommunens største øy med et areal på 85,10 kvadratkilometer.
De fleste bebodde øyene har landforbindelse med bro, men det er også bosetning på øyene Borgan og Gjerdinga, som har ferjeforbindelse, samt et par andre øyer uten vei eller ferge. Nærøysund har flere fjorder. Den lengste er Foldafjorden på 71 kilometer. Andre fjorder og fjordarmer er Opløfjorden, Arnøyfjorden, Sørsalten, Nordsalten, Eiterfjorden og Årsetfjorden
Nærøysunds høyeste fjell er Fuglstadfjellet som ligger på grensen til Bindal i nordøst. Dette fjellet er 873 meter over havet. I de kystnære områdene er det en ganske lav struktur på naturen, mens det langs fjordene i den indre delen av kommunen er en del litt høyere fjell. Nærøysund har landegrense til Leka og Bindal i nord og Høylandet og Namsos i sør og øst
Næringsliv
Nærøysund har et variert næringsliv. Primærnæringene står sterkt. Kommunen er både blant landets største havbrukskommuner, Trøndelags største fiskerikommune og en av de største landbrukskommunene i denne delen av Trøndelag. Kommunen har for øvrig et stort tilbud innen handels- og servicenæringer, samt en del arbeidsplasser innen IKT og finans. Blant annet har både Telenor og Arvato store avdelinger i Rørvik.
Havbruksselskapet NTS har hovedsete i Nærøysund. For øvrig er SinkabergHansen og Emilsen Fisk store oppdrettsselskap med lokalt eierskap. I tillegg til de lokale selskapene er MOWI en havbruksaktør med flere lokaliteter i Nærøysund.
Rørvik fisk-konsernet driver fiskemottak, samt fiskematproduksjon i Nærøysund. Merkenavnet Rørvik finnes i butikker over hele landet.
Nærøysund har også en lang båtbyggertradisjon, og fortsatt finnes det flere aktive verft i kommunen, som i hovedsak produserer båter til fisker- og havbruksnæringen. I tillegg er det i de senere årene bygd opp et omfattende servicetilbud for båter og skip i ulike størrelser. Moen-gruppen er den største aktøren innen skipsbygging og service. Andre aktører er Kåre Holthe og sønner på Måneset, Viknaslipen i Hansvika, Rørvik Marina på Marøya, Båt og Motorservice på Ytre Vikna og Abelvær slip
Nærøysund har rundt 150 aktive gårdsbruk, og landbruket er i hovedsak basert på melk- og kjøttproduksjon. Selv om antallet bruk har gått ned siden årtusenskiftet har den totale produksjonen av melk og kjøtt økt de senere årene.
Telenor har siden Televerkets tid vært til stede i Rørvik og har en stor avdeling i Søsterskipet i Rørvik sentrum. Rundt Telenor-miljøet er det etablert inkasso og annen finansvirksomhet. I tillegg har lokale teknologibedrifter spesialisert seg på andre områder, som havbruk og netthandel.
De to kommunesentrene Rørvik og Kolvereid har et variert handelstilbud. Det finnes også nærbutikker og andre handelstilbud i grendene Foldereid, Gravvik, Strand, Ottersøy og Austafjord.
Når det gjelder reinbeite så er Nærøysund kommune fordelt mellom to ulike reinbeitedistrikt. Vikna er en del av Åarjel-Njaarke (Vestre Namdal) reinbeitedistrikt, mens det meste av Nærøy er en del av Voengelh-Njaarke (Kappfjell/Bindal/Kolbotn) reinbeitedistrikt.
Samarbeidsforum
Sammen med de øvrige kommunene i Namdalen er Nærøysund medlem i Namdal regionråd, som er et politisk samarbeidsforum for de 11 Namdalskommunene.
Kommuneorganisasjon
Både Kolvereid og Rørvik har helsetjenester som legekontor, helsestasjon, sykeheim samt tilbud innen rus og psykiatri, miljøtjeneste, hjemmesykepleie og omsorgsboliger.
Nærøysund kommune har etter sammenslåingen bygd nye idrettshaller i begge kommunesentrene.
Det er kommunale barnehager på kommunesentrene og i flere av bygdene. I tillegg finnes det flere private barnehager i kommunen. Totalt er det 16 barnehager i Nærøysund.
Demografi
Nærøysund har de senere årene hatt en vekst i folketallet. Per 1. oktober 2022 er det  9840 innbyggere i Nærøysund. Rundt halvparten av disse bor i kommunesentrene Rørvik og Kolvereid. Spesielt Rørvik har hatt en god vekst i folketallet i løpet 2000-tallet, og har nå over 3385 innbyggere, rundt 1000 flere enn i 2000. Kolvereid har rundt 1720 innbyggere. Også det noe mer enn ved inngangen til 2000.
Begge kommunesentrene har bystatus. Nærøy kommunestyre valgte i 2002 å gi Kolvereid bystatus. Kolvereid ble med det Norges minste by, en posisjon byen har fortsatt. Etter sammenslåingen i 2020 vedtok kommunestyret i Nærøysund at også Rørvik skal ha bystatus.
Ottersøy er Nærøysunds tredje registrerte tettsted med rundt 250 innbyggere. Ottersøy og Rørvik danner sammen med bolig- og industriområdet Marøya et nesten sammenhengende område på begge sider av Nærøysundet. Mellom Marøya og Rørvik går Nærøysund bru.
Foruten tettstedene er det flere grendesenter i kommunen, blant annet Foldereid lengst øst i kommunen, Naustbukta i Gravvik, Austafjord på Ytre Vikna, Salsbruket ved Opløfjorden, Lauga og Abelvær
Samferdsel
Nærøysund har flyplass på Ryum. Rørvik lufthavn har daglige avganger til Namsos og Trondheim med Widerøe.
Fylkesvei 770 knytter kommunen sammen øst–vest, også med fastlandsforbindelse for de tre store Viknaøyene, og møter Fylkesvei 17 (Kystriksveien) som går nord–sør ved Foldereid. Via fergesambandet Hofles–Geisnes–Lund på fylkesveiene 769 og 776 er Nærøysund forbundet med Salsbruket i samme kommune, og med Lund og Namsos. Fra Rørvik og Kolvereid er det bussforbindelse til Namsos, Grong (jernbanestasjon) og Brønnøysun d.
Innad i Nærøysund kommune er det fergesamband med øysamfunnene Gjerdinga og Borgan.
Utdanning
Det er seks kommunale, samt en privat grunnskole i Nærøysund. I tillegg er det to videregående skoler.
Tre av skolene er 1-10-skoler. Det er Rørvik skole, Kolvereid skole og Austafjord skole. Foldereid oppvekstsenter, Gravvik Oppvekstsenter og Nærøysundet skole har elever fra 1.-7. trinn. Val grunnskole er en privat skole lokalisert på samme område som Val videregående skole.
Val videregående skole er den ene av to videregående skoler i Nærøysund. Val vgs er privat, og er eid av Norsk luthersk misjonssamband. Den andre videregående skolen i Nærøysund er Ytre Namdal videgående skole som er lokalisert på Rørvik. Dette er en fylkeskommunal skole.
Samlokalisert med Ytre Namdal videregående skole er Ytre Namdal fagskole, som tilbyr toårig dekksoffiser- og maskinoffiserutdannelse, samt lederutdannelse innen sjøbasert servicenæring
Kommunevåpen
Nærøysunds kommunevåpen er en blå og grønn bølge som er flettet inn i hverandre på en hvit bakgrunn. Grønnfargen og blåfargen som symboliserer land og hav og med det de viktigste næringene i kommunen, landbruk samt havbruk, fiskeri og maritime næringer.
Symbolet kan også gi flere andre assosiasjoner. Det første en tenker på er at det er et tau som er flettet sammen og som med det symboliserer samhold og forening. Samtidig er tau et viktig redskap innen både blå og grønn næring.
Kommunevåpenet ble vedtatt på det første kommunestyremøtet i Nærøysund den 15. oktober 2019.
Medier
Nærøysund dekkes i hovedsak av to lokalaviser - Ytringen som har sitt hovedsete på Kolvereid, og Namdalsavisa som har lokalkontor på Rørvik. NRK Trøndelag hadde en periode lokalkontor på Rørvik.
Kultur
Kystkultursenteret Norveg, Nord-Trøndelag fylkes tusenårssted ligger i Rørvik. Dette er en av Museet Midts avdelinger og tar for seg kystens historie fra steinalderen og fram til vår tid. Museet har blant annet en samarbeidsavtale med Salmonors visningsanlegg for lakseoppdrett. Museet driver også det gamle handelsbygget Berggården i Rørvik sentrum, som rommer deler av museumssamlingen, samt bryggerekka som ligger mellom Berggården og Norveg. Bryggerekka består av brygger som er flyttet til Rørvik fra ulike deler av det som i dag er Nærøysund. Museet forvalter også Sør-Gjæslingan, som er et fredet fiskevær lokalisert sør i kommunen mot Folla.
Nærøysund Kulturhus på Kolvereid er regional scene, med blant annet fast stoppested for Riksteatret. I tillegg er det kino og konsertarena.
Nærøysund har totalt elleve kirker. Rørvik kirke er den nyeste – vigslet i 2019. Andre kirker er Foldereid, Gravvik, Kolvereid, Steine, Oplø, Lundring, Torstad, Garstad og Valøya. I tillegg finnes middelalderkirkeruinen på Nærøya som er delvis gjenoppbygd de senere tiårene.
Nærøysund har et rikt lag og foreningsliv. Flere av lagene eier egne forsamlingsbygg, samt idrettsanlegg i ulike deler av kommunen.
Kommunestyrevalget 2019
Nærøysund kommunestyre 2019–2023 ble valgt 9. september 2019.
Kjente nærøysundere
Georg Sverdrup (1770-1849) politiker og professor
Maren Reisner Falch Sverdrup (1865-1911), kunstmaler
Ivar Kirkeby-Garstad (1877-1951), stortingsrepresentant (Bondepartiet) 1922-1945
Magnhild Haalke (1885-1984), forfatter
Lars Kirkeby-Garstad (1907-1977), politiker (Sp), ordfører i 19 år
Lars Peder Brekk (1955-), stortingsrepresentant (Sp) 2005-2013, statsråd 2000 og 2008-2012
Olav Klingen (1959-), dragartist
Terje Sørvik (1967-), stortingsrepresentant (Ap) fra 2021
Tone Sofie Aglen (1977-), journalist, politisk kommentator (NRK)
Mona Holm (1983-), friidrettsutøver
Ole Marius Bach (1988-), langrennsløper
Ingrid Liland (1990-), politiker (MDG)
Ethiopian Airlines Flight 302
Ethiopian Airlines Flight 302 var en internasjonal passasjerflyvning fra Bole internasjonale lufthavn, Addis Abeba i Etiopia til Jomo Kenyatta internasjonale lufthavn, Nairobi i Kenya operert av Ethiopian Airlines. Den 10. mars 2019 styrtet flyet som opererte flyvningen bare seks minutter etter avgang.
Det var 157 personer om bord; 149 passasjerer og åtte besetningsmedlemmer. Samtlige omkom i ulykken.
Flymaskinen
Flytypen var Boeings på det aktuelle tidspunkt nyeste modell, 737 MAX 8. Maskinen hadde sin første flyvning 30. oktober 2018, og ble levert flyselskapet i november 2018. Flytypen hadde også i oktober 2018 vært involvert i en flystyrt, med Lion Air Flight 610 i Indonesia. Denne ulykken krevde 189 menneskeliv.
Nasjonaliteter
Det var 35 forskjellige nasjonaliteter ombord, blant annet en Røde Kors-arbeider fra Norge og en fransk-britisk kvinne, bosatt i Tromsø. Fire passasjerer hadde pass utstedt av FN.
Konsekvenser
Som resultat av ulykken valgte flere flyselskap og luftfartsmyndigheter å midlertidig stanse bruken av flytypen Boeing 737 MAX 8. Det europeiske luftfartssikkerhetsbyrået (EASA) anbefalte 12. mars å stenge luftrommene i Europa for flytypen. Like før hadde Luftfartstilsynet selv innført et slikt forbud over Norge. Flyselskapet Norwegian valgte tidligere å sette alle sine fly på bakken. Norwegian er den eneste norske operatøren av 737 MAX 8, og var også de første til å ta leveranse av flytypen.
De store følgene om flyforbud kommer som følge av de mange likhetstrekkene med Lion Air Flight 610, som styrtet med 189 mennesker ombord i Javasjøen i oktober 2018. Begge flyene var av samme type og fikk problemer like etter avgang.
Agabus
Hungersnøden nevnes ellers av Sueton, Tacitus og Eusebius; i Jerusalem var den så ille at Josephus sier at mange sultet ihjel.
Tradisjonen regner Agabus som en av de sytti disipler som Jesus utsender (Luk 10,1). Han skal ha lidd martyrdøden i Antiokia.
Junior-VM på ski 1998
Junior-VM på ski 1998 (Junior-VM på ski, nordiske grener) ble arrangert i St. Moritz i Sveits i 1998.
Laborem Exercens
Laborem exercens er en encyklika skrevet av pave Johannes Paul II i 1981 med fokus på mennseklig arbeid. Den inngår i den katolske sosiallæren som begynte med Rerum Novarum.
Introduksjon
Paven starter med å slå fast at rettferdighet og fred henger sammen, og at verdenskrigene og den kalde krigen viser det. Mennesket pålegges i skapelseshistorien et ansvar for jorden, og gjennom arbeid gjenspeiles skaperens handlinger. Maskiner hjelper moderne mennesker i deres arbeid, og når Bibelen sier at mennesket skal legge jorden under seg, gjelder det også forholdet til teknologi.
Arbeid og mennesket
Et kristent syn på arbeid står i motsetning til materialisme og økonomisime. Maskinene skal ikke styre over mennesket. Å anse arbeid som en vare kaller paven en fare. Paven mener at nye tanker om arbeid har gitt arbeidere mer kontroll og makt, men også nye strukturer har tillat urettferdighet. For å oppnå sosial rettferdighet må stadig nye solidaritetsbevegelser vokse frem. Arbeid og strev henger sammen, mens der strev og slit er et resultat av syndefallet er arbeid, både på tross av det og på grunn av det, godt for mennesker. Arbeid legger et økonomisk grunnlag for familielivet samtidig som det former menneskene. Gjennom familieliv og utdanning formes det sosiale og etiske grunnlaget for arbeidslivet. Arbeid, av en selv og tidligere generasjonen utgjør sammen med historiske og kulturelle forbindelser et storsamfunn, og gjennom arbeid bringes arven videre.
Konfilkt mellom arbeid og kapital
Konflikten mellom sosioøkonomiske klasser har kommet til uttrykk gjennom en ideologisk konflikt mellom liberalisme og Marxisme. Paven mener at en slik konflikt bør unngås og man bør i stedet fokusere på arbeid. Å skille arbeid og kapital i kategorier mener paven er feil. Det kan føre til at arbeidet blir vurdert kun ut fra den økonomiske effekten. Det kan igjen føre til at åndelige og personlige saker blir underordnet det materialistiske. Paven mener at å dele arbeid og kapital i kategorier er feil måte å tenke på.
Naturresurser er, sier paven, gitt oss av skaperen. Ressurser skaper betingelser for menneskets arbeid, men må ikke bli et "subjekt" som setter mennesket i en avhengighetsrelasjon.
Arbeidernes rettigheter
Arbeid er en plikt, men også en kilde til rettigheter. Når en stor arbeidsgiver, som en stat, handler med en liten arbeidsgiver i et fattig land, blir de to gjensidig avhengig av hverandre. Den lille arbeidsgiveren strekke seg langt for å nå kravene fra staten og de ansatte må jobbe hardt. Innen staten er arbeidsgiveransvaret indirekte, og forholdet mellom beslutningstagerne er komplisert. Hvis profitt er det eneste som styrer arbeidernes rettigheter kan verken den lille arbeidsgiveren eller staten skylde på systemet, men alle må ta et ansvar for utformingen av økonomien og de gjensidige forholdene som oppstår som følge av det.
Paven fastholder organisasjonsfriheten og retten til å lage fagforeninger. Foreninger utgjør ikke en "klasse", men reflekterer samfunnsstrukturene rundt dem. Paven sier at å nekte funksjonshemmede å arbeide er uverdig og diskriminerende. Når noen reiser til et annet land for å arbeide bidrar de ikke lenger til sitt eget land, noe som kan sies å være ondt - men et nødvendig onde. Å nekte arbeidere deres rettigheter av nasjonale økonomiske hensyn er moralsk skadelig.
Byggeklosser for åndelighet i arbeidet
Kirken ser det, ifølge paven, som sin plikt å hjelpe mennesker nærmere Gud gjennom arbeidet sitt. For troende er oppgaven å fortsette Guds skapergjerning på jorden. Alle mennesker bør bidra gjennom sitt arbeid så det i passende grad bidrar til samfunnet. Jesus arbeidet som snekker. Det er en viktig del av hva han gjorde og lærte.
Mottakelse
Encyclikaen ble oppfattet som en støtte til polske Solidaritet og reformer innen øst-blokken. I Latin-Amerika der katolsk lære tidligere ble misbrukt til å undertrykke arbeidere ble encyklikaen lest som et tegn på forståelse og håp. Blant akademikere og journalister ble Laborem exercens lest som et brudd med kapitalismen eller som et forsøk på å reformere kapitalismen.
Beniamino Abate
Beniamino Abate (født 10. april 1962) er en italiensk tidligere fotballspiller.
Tennis under Sommer-OL 2020 – Singel kvinner
Tennis under Sommer-OL 2020 – Singel kvinner ble arrangert i Ariake Coliseum fra 24. til 31. juli 2021.
Messier 10
Messier 10 (også kjent som M10 eller NGC 6245) er en kulehop i stjernebildet Slangebæreren. M10 har en diameter på ca. 83 lysår og er beregnet å ligge 14,300 lysår unna jorden. Fire variable stjerner har blitt oppdaget i hopen. M10s tilsynelatende størrelsesklasse er 6,4, noe som innebærer at den under perfekte forhold ofte kan ses med det blotte øye, mens den enkelt kan ses med kikkert eller et lite teleskop.
Complicated Disaster
«Complicated Disaster» er en sang skrevet av Michelle Escoffery og Steve Robson som ble spilt inn og gitt ut på albumet All the Best med Tina Turner i 2004. Sangen ble også gitt ut på singel i 2005. Singelen kom på plass 10. i Frankrike og 20.-plass i Spania.
Wadi Haddad
Wadi Haddad (وديع حداد), også kjent som Abu Hani, (født 1927 i Safed i Palestinamandatet, død 28. mars 1978 i Øst-Berlin i Øst-Tyskland), var en palestinsk lege og lederfigur i Folkefronten for Palestinas frigjøring (PFLP). Han er mest kjent som hjernen bak en rekke flykapringer og gisselaksjoner på 1970-årene.
Liv og virke
Wadi Haddad ble født inn i en gresk-ortodoks familie. Hans far var lærer. Etter at han ble drevet på flukt ved opprettelsen av Israel i 1948, studerte han medisin ved American University Medical School i Beirut. Her møtte han den senere PFLP-lederen George Habash.
Etter avlagt eksamen arbeidet Haddad for UNRWA i palestinske flyktningleirer i Jordan. På denne tiden dannet han sammen med Habash Den arabiske nasjonalistbevegelsen (ANM).
I 1957 ble han arrestert av jordanske myndigheter. I 1961 klarte han å flykte til Syria. Haddad hadde argumentert for væpnet kamp mot Israel fra 1963 og lykkes i å militarisere ANM.
Internasjonal terrorisme
Folkefronten for Palestinas frigjøring (PFLP) ble stiftet i 1967. Haddad benyttet etter hvert avdelingene som gikk under navnene PFLP-EO (eksterne operasjoner) og PFLP-SO (spesielle operasjoner) for å utføre aksjoner som ikke var sanksjonert av PFLP-ledelsen. Etter flere mislykkede flykapringer besluttet George Habash at kapringene var mer til skade enn til nytte for den palestinske saken, og Haddad ble ekskludert fra PFLP. Han grunnla deretter sin egen organisasjon.
Utover i 1970-årene utviklet Haddad et omfattende terrornettverk med kontakter i en rekke land. Han var oppdragsgiveren til den beryktede venezuelanske terroristen Ilich Ramírez Sánchez (Carlos, Sjakalen), han samarbeidet med vesttyske Rote Armee Fraktion og Revolutionäre Zellen, og med den danske Blekingegadebanden. Haddads strategi var å gjennomføre en rekke så oppsiktsvekkende terroraksjoner at Vesten ville se seg tjent med å løse det palestinske problem.
Kapringen av El Al Flight 426
23. juli 1968 gjennomførte PFLP sin første flykapring, planlagt av Wadi Haddad. Tre kaprere tvang El Al Flight 426, som var på vei til Lod lufthavn i Israel via London og Roma, til å lande i Algerie. 39 dager senere ble gislene utvekslet med 16 arabiske fanger. Dette er første og eneste gang Haddad lykkes å kapre et israelsk fly. Det er også en av historiens lengstvarende gisselaksjoner.
Overfallet på OPEC
I desember 1975 stod Haddad bak et overfall på OPECs hovedkvarter i Wien. Seks terrorister, deriblant Ilich Ramírez Sánchez og vesttyskerne Hans-Joachim Klein og Gabriele Kröcher-Tiedemann tok mer enn 90 gisler etter å ha drept en østerriksk politimann, en irakisk sikkerhetsoffiser og en libysk økonom. Aksjonen endte to dager senere med at gislene ble løslatt etter å ha blitt fløyet til Algerie.
Kapringen av Air France Flight 139
I juni 1976 organiserte Haddad kapringen av et Air France-fly på vei fra Tel Aviv til Paris via Aten. Flyet ble tvunget til å lande i Entebbe i Uganda. Aksjonen endte med en redningsaksjon utført av de israelske elitestyrkene Sayeret Matkal som etterlot 8 døde kaprere, 45 døde ugandiske soldater, én død israelsk kommandosoldat og et ukjent antall skadede.
Kapringen av Lufthansa Flight 181
Haddad organiserte også kapringen av Lufthansas Boeing 737 «Landshut», flight LH 181 fra Palma til Frankfurt am Main, 13. oktober 1977. Kapringen ble gjennomført på oppfordring av de vesttyske RAF-terroristene Peter-Jürgen Boock og Brigitte Mohnhaupt som hadde møtt Haddad i Bagdad sommeren 1977. Kapringen var en av de sentrale terrorhandlingene under den tyske høsten, og hadde som mål å tvinge vesttyske myndigheter til å løslate Andreas Baader, Gudrun Ensslin, Jan-Carl Raspe og andre fengslede terrorister. Aksjonen endte dramatisk med at den tyske spesialstyrken GSG9 stormet flyet og befridde gislene. Under sin rettssak i 1996 bekreftet den eneste gjenlevende kapreren, Souhaila Andrawes, at Haddad var hjernen bak aksjonen, men hevdet hun ikke kjente til koblingen til de vesttyske terroristene.
Død
Etter en tids sykdom ble Haddad fløyet til Øst-Tyskland i mars 1978. Ved hans død ble dødsårsaken oppgitt å være leukemi. Men i 2006 hevdet den israelske journalisten Aaron J. Klein i boka Striking Back at Haddad i virkeligheten var blitt forgiftet av den israelske etterretningstjenesten Mossad. Over et halvt år hadde Mossad foret Haddad med forgiftet belgisk sjokolade, gjennom en palestinsk stråmann. Opplysningene bestrides av kilder innad PFLP. Den tidligere flykapreren Leila Khaled hevdet i et intervju i 2014 at Haddad ikke likte sjokolade og at han døde av kreft.
Junior-VM på ski 1999
Junior-VM på ski 1999 (Junior-VM på ski, nordiske grener) ble arrangert i Saalfelden i Østerrike i 1999.
Ella Marie Hætta Isaksen
Ella Marie Hætta Isaksen (født 25. april 1998) er en norsk, samisk musiker fra Tana. I 2016 vant Isaksen Sámi Grand Prix med sin selvskrevne sang «Luoddaearru» og i 2017 vant hun Liet International med samme sang. I 2017 var Isaksen med på å starte bandet ISÁK. I oktober 2018 vant hun NRK-programmet Stjernekamp.
I 2015 var hun fylkesleder i miljøvernorganisasjonen Natur og Ungdom (NU), og ble ansatt som kampanjesekretær høsten 2017. Hun ble valgt inn i NUs sentralstyre i januar 2018, hvor hun satt i et halvår.
Hun spilte hovedrollen i filmen Ellos eatnu – La elva leve fra 2022. Filmen er basert på de virkelige hendelsene fra Alta-aksjonen og kampen for samiske rettigheter på slutten av 1970-tallet.
Isaksen var talsperson for aktivistene under demonstrasjonene i Oslo 23. februar–3. mars 2023 i forbindelse med at det var 500 dager siden dommen i Høyesterett i Fosen-saken. 8. mars 2023 fikk hun Fritt Ords honnør. Fritt Ords styreleder Grete Brochmann sa blant annet "Isaksen [har] stått sentralt ved å forene kultur, aktivisme og arbeid for minoritetsvern og urfolksretter på måter som har nådd svært mange. Hun har satt i gang viktige samfunnsdebatter og refleksjonsprosesser".
Chledocyon
Chledocyon er en slekt av biller som hører til familien vannkjær (Hydrophilidae).
Utbredelse
Slekten er utbredt i Australia.
Oluf Hansen Haugen
Oluf Hansen Haugen (født 3. juni 1878 i Elverum, død 25. oktober 1961 i Elverum) var lærer i Elverum fra 1902, sanitetsløytnant og ordfører i Elverum 1917-1919.
Han var sønn av veivokteren og arbeiderdemokrat-politikeren Hans Haugen fra Øksna, nordvest i Elverum. Han tok lærerutdanning ved Elverum lærerskole i 1902, og begynte å jobbe i Elverum i 1902. Han tok underoffiserskole og teknisk aftenskole i 1899, gikk på «Centralskolen» i 1905, og var sersjant i 1. sanitetskompani fra 1903, løytnant fra 1929. Som lærer arbeidet han ved Torgerstuen skole. Han var varaordfører 1914–1916, og hadde ellers en lang rekke offentlige verv i lokalsamfunnet. Han deltok ved etableringen av skogsarbeidsforeningen på Øksna i 1911, var med ved stiftelsen av Norsk Skog- og Jordbruksarbeiderforbund på Elverum i 1912, og deltok på Arbeiderpartiets landsmøte samme år. Han er morfar til journalist og forfatter Liv Berit Tessem.
Hildegunn Reuter
Hildegunn Reuter (født 2. juli 1898 i Aker, død 1. desember 1987 i Oslo) var en norsk pianist og klaverpedagog. Hun var elev av Mary Barratt Due og Nils Larsen i Kristiania, og av Isidor Philipp i Paris, og drev privat undervisning på Lysaker før hun i 1922 ble ansatt som førstelærer ved forannevnte Nils Larsens klaverinstitutt i Parkveien 75 i Kristiania. Her ble hun til Larsens død i 1937.
Reuter debuterte som konsertpianist i Oslo i 1929, og etter andre verdenskrig var hun i ti år klaverpedagog i Buenos Aires. Fra 1959 drev hun en musikkskole i Ås.
Hildegunn Reuter var datter av arkitekten Christian Reuter. Blant hennes elever var pianistene Håkon Austbø, Einar Henning Smebye og Christian Eggen.
Synaxis
Synaxis eller synakse (gresk: σύναξις; kirkeslavisk: собор, sobor) er i den østlige kristenhet (de ortodokse kirker og de bysantinske katolske østkirker) en sammenkomst i liturgisk øyemed, normalt for feiring av vespere, matutiner og den guddommelige liturgi.
Uraricoera
Elva har utspring lengst nordvest i Roraima, nær grensa mot Venezuela, og renner mot øst. 30 km nordøst for byen Boa Vista løper den sammen med elva Tacutu og danner elva Branco.
Synaxis
Ordet synaxis deler opphav og egentlig betydning med ordet synagoge (συναγωγή); begge greske ord betyr «forsamling».
Litteratur
Adrian Fortescue: «Synaxis». I: Catholic Encyclopedia, Bind 14, Robert Appleton Company, New York 1912.
Padling under Asialekene 1990
Padling under Asialekene 1990. Padling var en av flere sporter under de ellevte Asialekene som ble arrangert i Beijing i Kina. Det var første gangen padling var med på programmet i Asialekene. Konkurransene ble avviklert i perioden 2. til 5. oktober 1990. Det var tretten øvelser, ti for menn og tre for kvinner. Kina ble beste nasjon med ti gullmedljer foran Sør-Korea med tre.
Entomosterna
Utseende
Middelsstore, avlange, matt svarte trebukker med rødlig pronotum. Antennene er tynne og omtrent såp lange som kroppen. Prontoum er rundet, noe bredere enn langt, dekkvingene jevnbrede. Beina er forholdsvis spinkle.
Levevis
De voksne billene besøker gjerne blomster, og er dagaktive. De er aktive flygere.
Utbredelse
Arten er utbredt i Mexico og Guatemala.
Hege Waldeland
Hege Waldeland (født 17. april 1944) er en svensk cellist.
Waldeland studerte hos Erling Bløndal Bengtsson i København og i Paris. Hun har vært aktiv som kammermusiker og som konsertmester i Sjællands symfoniorkester, samt lærer ved Musikhögskolan i Malmö. Hun er datter av pianisten Hilda Waldeland og skribenten Mentz Schulerud.
Waldeland spilte i 1970-årene i kammermusikktrioen Trio du Nord sammen med fiolinisten Ole Böhn og pianisten Håkon Austbø.
Ercycodes
Ercycodes er en slekt av biller som hører til familien vannkjær (Hydrophilidae).
Utbredelse
Slekten er utbredt i Australia.
Den katolske kirke i England og Wales
Den katolske kirke i England og Wales er en del av den verdensomspennende katolske kirke i fellesskap med paven.
Det er viktig å merke seg at Den katolske kirke anerkjenner at Skottland og England og Wales er helt uavhengige enheter i forhold til hverandre. Den katolske kirke i Skottland blir ledet av sitt eget hierarki og egen bispekonferanse og er ikke underlagt engelske biskoper. Det hender imidlertid at lederne av bispekonferansene for England og Wales, Skottland og Irland møtes for å diskutere saker av felles interesse, men de er selvstendige nasjonale enheter.
Kristningen av England
Den katolske tro ble etablert i det som idag er England og Wales allerede i det første århundre etter Kristus og i 597 ble området besøkt av den første pavelige utsending, som etablerte en direkte forbindelse fra Kongedømmet Kent og til Roma og til det benediktinske klosterliv som ble iverksatt av Augustin av Canterbury.
Reformasjonen
England var en del av den katolske kirke for nesten tusen år fra Augustin av Canterburys tid, men i 1534, under styret til Henrik VIII ble en stor del av kirken gjennom en rekke vedtak og lovendringer mellom 1533 og 1536 knyttet til Henrik VIII personlig og hans nyskapning Den engelske kirke med Henrik som selverklært leder.
Katolsk frigjøring og ytterligere utbredelse
Den katolske kirke fortsatte imidlertid sitt virke i England selv om virksomheten i perioder ble regnet som ulovlig og ble straffet. Blant annet ble jesuitter og prestestudenter regnet som forrædere. Prester som ble tatt i å lese messe ble henrettet under tortur. De fleste recusant medlemmer, særlig i det katolske nord og i aristokratiske familier, praktiserte sin tro i hemmelighet helt fram til 1832 da Loven om katolsk emansipasjon ble satt i kraft. Bispedømmer, til erstatning for de tidligere distrikter ble opprettet av pave Pius IX i 1850.
Diogenitt
Diogenitt er en undergruppe av HED-meteoritter, en type meteoritter av akondritt (det vil si uten kondruler). Diogenittene er antatt å stamme fra dybden av skorpen til asteroiden 4 Vesta. Alle ser ut til å ha en halveringsalder på enten 22 millioner år eller 36 millioner år, antatte tidspunkt for kollisjonshendelser, og foruten dvergplaneten 4 Vesta er en aktuell kandidat asteroiden (237442) 1999 TA10, som selv kan ha blitt dannet av mantelen til 4 Vesta.
Den katolske kirke i England og Wales
Idag
I folketellingen i 2001 oppga rundt 4,2 millioner i England og Wales at de anser seg selv som katolikker, dette utgjør rundt 8% av den totale befolkningen. Hundre år tidligere, i 1901, var antallet bare 4,8% av befolkningen. Andelen katolikker var høyest i tellingen i 1981, med 8,7%. I en undersøkelse av Ipsos Mori i 2009 tilsier 9,6%, eller 5,2 millioner katolikker England og Wales.
Diogenitt
Trolig oppstod de nede i et magmakammer hvor krystallene av pyroksen størknet langsomt og fikk sjansen til å vokse til en relativ grov krystallkorn-granulering.
Den katolske kirke i England og Wales
Idag
Særlig er konsentrasjonen av katolikker stor i Nordvest-England hvor en av fem er katolikker. Dette inkluderer Liverpool som har den høyeste andelen katolikker enn noen annen by i Storbritannia med sine 46% katolikker. Historisk skyldes dette både den store andelen irske innvandrere som følge av Act of Union 1800 som gjorde Irland til en del av Storbritannia, som en høy konsentrasjon av engelske recusanter som bodde i Lancashire.
Bispedømmer i England og Wales
Opprettelsesåret viser til opprettelsen av jurisdiksjonen, og ikke nødvendigvis til året den fikk status som bispedømme eller erkebispedømme.
Diogenitt
Diogenitter er sammensatt av magmatiske bergarter av dypbergartopprinnelse, som langsomt har festet seg dypt inne i Vesta's skorpe for å forme krystaller som er større enn i eukritter. Disse krystallene er primært magnesiumrike pyroksener, med mindre mengder av plagioklas og olivin.
Et kjent eksemplar av diogenitt er funnet ved Tataouine i Tunisia.
Lawler
Lawler et etternavnet til blant andre:
Post-britpop
Post-britpop er en undersjanger av britisk alternativ rock og den epoken som fulgte britpop på slutten av 1990-tallet og tidlig på 2000-tallet da media identifiserte en «ny generasjon» eller «en andre bølge» av gitarbaserte band som var inspirert av band som Pulp, Oasis og Blur, men med mindre åpent britisk opptatthet i sine sangtekster og gjorde mer bruk av amerikansk rock og innflytelse fra indie-rock, foruten også eksperimentell rock. Grupper i denne epoken, som Radiohead og The Verve, var allerede etablerte, men de fikk større framtredenhet etter nedgangen til britpop, men også nye grupper som Travis, Stereophonics, Keane, Snow Patrol, Feeder og særskilt Coldplay, oppnådde langt større internasjonal suksess de fleste av de britpop-gruppene som var før dem.
Karaktertrekk
Mange av bandene i tiden post-britpop unngikk betegnelsen «britpop» mens de fortsatt framstilte musikk avledet fra den. Musikken til de fleste gruppene var gitarbasert, ofte blandet de elementer fra tradisjonell, britisk rock, særskilt The Beatles, The Rolling Stones og The Small Faces, sammen med inspirasjon fra amerikansk rock. Band fra tidsepoken benyttet også en del elementer fra britisk rock og pop på 1970-tallet. Disse gruppene kom fra hele Storbritannia, og temaene i deres musikk tenderte å være mindre fokusert på livet i London og Storbritannia enn forgjengerne, og mer introspektivt og innadvendt. Dette, foruten en større villighet til fri til amerikansk presse og fans, kan ha bidratt til at en rekke av dem oppnådde internasjonal suksess. De har blitt sett på som å representere en framstilling av rockestjernen som en vanlig person, selve «nabogutten» og deres økende melodiske musikk ble også kritisert for å være kjedelig eller for lite original.
Régis Debray
Jules Régis Debray (født 2. september 1940 i Paris) er en fransk filosof, journalist og tidligere politiker. Han er kjent for sine teorier innen mediologi og for sine samarbeid med Che Guevara i Bolivia i 1967 og Salvador Allende i Chile tidlig på 1970-tallet. Han returnerte til Frankrike i 1973 og arbeidet senere for den franske regjeringen.
Drama i Bolivia
I 1973 var Debray involvert i et forsøk på å kidnappe og straffeforfølge den etterlyste naziforbryteren Klaus Barbie, kjent som «slakteren fra Lyon», som hadde etablert seg i Bolivia. Operasjonen involverte både Che Guevara, nazijegeren Serge Klarsfeld, den bolivianske journalisten Gustavo Sanchez og Chiles president Salvador Allende. Planen mislyktes på grunn av kuppet mot Allende i 1973.
Che Guevara ble henrettet og Debray ble dømt til 30 års fengsel. Han benyttet fengselstiden til studier av de klassiske verkene i filosofi, historie og skjønnlitteratur. Han ble løslatt i 1971.
Politiker
I årene 1981–1992 var han utenrikspolitisk rådgiver for Frankrikes president François Mitterrand.
Debray markerte seg som en skarp motstander av NATO-bombingen under Kosovokrigen. Han er kjent som en kritiker av USAs innflytelse i verden.
Notable verker
Boken Le Scribe (norsk: Penneknekten) fra 1980 er en studie av de intellektuelles politiske rolle, kritikk av en dogmatisk marxisme og av den såkalt reelt eksisterende sosialismen i Øst-Europa.
Boken Loués soient nos seigneurs (norsk: Lovet være våre herrer) er en selvbiografisk redegjørelse for Debrays politiske engasjement, først i Latin-Amerika og senere i hjemlandet Frankrike. Her beskriver han forholdet til sine tre mentorer Louis Althusser, Fidel Castro og François Mitterrand. Boken er et oppgjør med revolusjonsromantikk og forestillingen om at den cubanske revolusjon uten videre kunne eksporteres til hele Latin-Amerika.
I boken Le Noeveau Pouvoir (norsk: Den nye makten) varslet Debray en strøm av protestanter på vei inn i Frankrike de kommende årene. Dette, mener han, vil forandre det franske, politiske land­skapet. Debray understreker at det i og for seg ikke er det ­religiøse aspektet han snakker om, men om hvordan den ­protestantiske holdningen sannsynligvis vil forandre kulturen og sam­funnet.
Bryting under Sommer-OL 2004 – Gresk-romersk stil menn 55 kg
Gresk-romersk stil menn 55 kg i bryting under Sommer-OL 2004 i Athen ble arrangert i august 2004 på Ano Liossia Olympic Hall.
Junior-VM på ski 2001
Junior-VM på ski 2001 (Junior-VM på ski, nordiske grener) ble arrangert i Karpacz i Polen i 2001.
Prinsesse Anne av Löwenstein
Prinsesse Anne av Löwenstein-Wertheim-Freudenberg eller Lady Anne Savile (født 25. mai 1864 i London, England, død 31. august 1927 i Atlanterhavet var en engelsk sosietsdame og luftfartsetusiast.   Anne var den andre både til å forøke     og under en transatlantisk flyvning. . Gjennom sitt ekteskap med prins Ludwig av Löwenstein-Wertheim-Freudenberg ble Anne Prinsesse av Löwenstein-Wertheim-Freudenberg og medlem av Löwenstein-Wertheim familien
Ekteskap
Anne giftet seg med prins Ludwig av Löwenstein-Wertheim-Freudenberg, åttende barn og sjette sønn av Wilhelm, prins av Löwenstein-Wertheim-Freudenberg og hans første kone, grevinne Olga Clara av Schönburg-Forderglauchau den 15. mai 1897 i London. I tillegg til sin «personlige sjarm» bragte Anne en stor formue med seg inn i ekteskapet. Annes mann, Ludwig forsvant under mystiske omstendigheter et år senere på Filippinene under Den spansk-amerikanske krigen,  hvor han ble drept under et opprør ledet av Emilio Aguinaldo mot  United States Army i Slaget ved Caloocan i Den filippinsk-amerikanske krig. . Hun fikk beskjed om sin mann, Ludwigs død gjennom den amerikanske ambassade iLondon. Anne fikk sitt britiske borgerskap tilbake i 1918 etter første verdenskrigs slutt.
Spesialseng mot sjøsyke
Før første verdenskrigs utbrudd besøkte Anne regelmessig USA. Ved en slik anledning, i januar 1913 reiste hun med White Star Lines SS «Majestic» til New York fra Southampton. . Ledsaget av sin sekretær, Hughes Massie, bragte Anne med seg sin «automatiske balanseseng», hennes egen oppfinnelse som hun hevdet hjalp mot sjøsyke.
Luftfartsentusiast
Anne bgynte å fly som passasjer i 1914. Hun ble venn med kaptein Leslie Hamilton, et flyveress fra første verdenskrig (kallenavn «The Flying Gypsy») Anne var passasjer da Hamilton fløy i 1923 King's Cup Race. Da hun fløy som passasjer brukte hun vanligvis sitt pikenavn, "Lady Anne Savile".
I 1922 fløy Anne som passasjer i sitt eget fly i et race fra Croydon til Edinburgh, Skottland. I 1925 ville hun og Hamilton forsøke å fly fra London til Paris. Etter avgang var flyet ikke sett siden det passerte Folkestone og en leteaksjon i Den engelske kanal ble iverksatt. Etter søk hele natten ble flyet oppdaget nær Pontoise, en forstad nordøst for Paris hvor det måtte nødlande på grunn av motorproblemer. Gjennomm sine 13 år md flyning tok Anne flere rekorder i sin egen rett.
Atlanterhavsflyvning og forsvinning
I 1927 finansierte Anne kaptain Leslie Hamiltons forsøk på å sette rekord ved å bli den første til å over Atlanterhavet fra øst til vest, fra England til Canada. Hennes slektninger protesterte, inklusive broren, John Horace Savile, 5. jarl av Mexborough, Men hun bestemte seg for å blr med på Hamiltons ekspedisjon som passasjer   fordi hun hadde drømt om å bli den første kvinne til å «fly over havet» Anne, kaptein Hamilton og oberst Frederick F. Minchin tok av fra aerodromen i Upavon, Wiltshire kl.7:32 am den 31. august 1927 i en sølvfarget Fokker F.VII monoplan med en 450 hk Bristol Jupiter motor, flyet bar navnet «Saint Raphael». De satte kurs for Ottawa. ref> For denne historiske flyvning var Anne kledd i kongelig purpur for å demonstrere hvilke klær en kvinne skulle kle seg i under en transatlantisk flyvning. Hennes garderobe bestod av purpur lær knebukser, en matchende jakke, en sort flosshatt, sorte silkestrømper og høyhelte, forede støvler. Annes klær var tilsvarende de hun hadde brukt under tidligere konkurranser. Erkebiskopen i Cardiff velsignet flyet og etter velsignelsen kastet Anne jakken og gikk ombord.
Flyvningen starter
«Saint Raphael» satte kursen vestover fra Irlands kyst og var sist sett av mannskapet på SS «Josiah Macy». Tråløs kommunikasjon med alle steder langs Labradorkysten ga intet resultat. Ingen spor etter «Saint Raphael» ble funnet eller hørt. Ytterligere søk etter flyet og besetningen førte ikke frem og den 5. september var siste håp at en fiskebåt eller hvalfanger hadde reddet Anne, Hamilton og Minchin etter at «Saint Raphael» hadde styrtet i havet, som det ble gjettet på. Den 5. september uttalte Annes brødre, jarl Darlington Mexborough og Honorable George Savile at de trodde at deres søster hadde omkommet i havet sammen med kaptein Hamilton og oberst Minchin. . Uten noe spor etter«Saint Raphael» eller mannskapet ble det antatt at Anne, Hamilton og Minchin omkom 31. august 1927 i Nord-Atlanteren nær Labrador og Newfoundland. Saviles familievenn, prinsesse Blucher von Wahlstatt sa til Unitrd press at «Annes brødre gjorde sitt beste for å hindre dette unødvendige eventyr, men hun var helt oppsatt, og nektet å bli forhindret.»
Da Anne forsvant var hun den andre kvinne som forsvant i et forsøk på å fly over et hav på knappe to uker. Den første var Mildred Doran som deltok i Dole Air Race fra Oakland, California, til Hawaii.
Anne ble erklært død i London 6. februar 1928. Hun etterlot seg 28 265 pund og personlige eiendommer, verdsatt til 20 371 pund.
En stor minneplakett som minner om denne tragiske flyvning, dedikert til Anne, kaptein Hamilton og oberst Minchin henger i St Raphaels Kirke, Kingston upon Thames.
New Orleans Saints i NFL-sesongen 2022
New Orleans Saints spilte i lagets 56. sesong i National Football League (NFL), 47. i Caesars Superdome og første under hovedtrener Dennis Allen.
Hovedtrener Sean Payton annonserte at han skulle gå av med pensjon etter 2021-sesongen, den 25. januar 2022. I løpet av 16 sesonger med laget ledet Payton Saints til syv divisjonstitler i NFC South, ni turer til sluttspillet og lagets første og eneste Super Bowl-tittel i Super Bowl XLIV. Den 8. februar 2022 ble Allen annonsert som lagets nye hovedtrener.
Sants klarte ikke å forbedre på fjorårets sesongresultat på 9–8 etter et tap mot San Francisco 49ers i uke 12, og et tap mot Tampa Bay Buccaneers uken derpå førte til lagets første tapende sesong siden 2016. Selv om Saints slo Philadelphia Eagles i uke 17 var det ikke lenger mulig for dem å nå sluttspillet etter seier for Tampa Bay Buccaneers, Detroit Lions og Green Bay Packers samme uke. Det var den første gangen Saints hadde gått glipp av sluttspillet flere år på rad siden 2014–2016.
Draft
Bytter
Uke 4: mot Minnesota Vikings
NFL London Games
Emilio Fernández
Emilio "El Indio" Fernández (født Emilio Fernández Romo den 26. mars 1904 i Sabinas, Coahuila i Mexico, død 6. august 1986 i Mexico by) var en meksikansk filmregissør, skuespiller og dreiebokforfatter.
Bedik
Bedik eller Bedick er en liten folkegruppe som lever sørøst i Senegal. Det er anslått at det er litt over 4 000 personer som tilhører bedikfolket.
Bedikfolket er tradisjonelt animister. De livnærer seg av husdyrhold, mest for salg, deres eget kosthold er i stor grad vegtabilsk.
Verdensarvminnet Bassarilandskapet omfatter kulturlandskap formet av bassarifolket, bedikfolket og fulanifolket.
Junior-VM på ski 2002
Junior-VM på ski 2002 (Junior-VM på ski, nordiske grener) ble arrangert i Schonach i Tyskland i 2002.
Espen Uldal
Espen Uldal (født 20. januar 1997 på Birkeland) er en norsk skiskytter som representerer Birkenes IL. Han fikk sitt gjennombrud da han tok gull på fellesstarten i Universiaden (også kalt student-OL) i den Russiske byen Krasnojarsk i 2019. Før dette hadde han flere god nasjonale meritter som blant annet gull på stafett i Norgesmesterskapet i skiskyting 2018.
Gambria
Gambria er en slekt av biller som tilhører underfamilien Cerambycinae i familien trebukker (Cerambycidae).
Utseende
Middelsstore, noe brede, blekgule og svarte trebukker. Antennene er tynne og omtrent så lange som kroppen. Prontoum er rundet, noe bredere enn langt, mer eller mindre gult, dekkvingene jevnbrede, gjerne med et gult tverrbånd. Beina er forholdsvis spinkle.
Utbredelse
Arten er utbredt fra Mexico i nord til Argentina i sør.
DAX (andre betydninger)
Dax eller DAX kan vise til:
Mani Heidari
Mani Heidari (persisk: مانی حیدری, født 11. juli 1989 i Ahvaz) er en iransk skuespiller. Hans første rolle var i filmen Face to Face i 2009.
Malcolm Turnbull
Malcolm Bligh Turnbull (født 24. oktober 1954) er en australsk politiker som fra 15. september 2015 var Australias statsminister. Han ble 24. august 2018 etterfulgt av Scott Morrison etter kamp om lederskapet.
Turnbull var fra 2008 til 2009 parlamentarisk leder i det liberalkonservative opposisjonspartiet Liberal Party of Australia, og ble statsminister i landet etter å ha slått Tony Abbott i partiledervalget i 2015. Turnbulls regjering ble gjenvalgt i 2016, men med bare ett setes majoritet.
Gollegiella
Gollegiella (nordsamisk for «gullspråket») er en nordisk samisk språkpris som blei oppretta i 2004 av ministerne som var ansvarlige for samiske spørsmål, og av sametingspresidentene i Norge, Sverige og Finland. Prisen er på 15 000 euro og blir delt ut annethvert år.
Enkeltpersoner og institusjoner i disse tre landa og Russland kan gjøre framlegg om kandidater. Formålet med prisen er å fremme, utvikle og bevare de samiske språka. Prisen kan bli delt ut til enkeltpersoner, grupper, organisasjoner og institusjoner, og det er mulig å dele prisen.
Strade Bianche 2019
Strade Bianche 2019, den trettende utgaven av sykkelrittet Strade Bianche, ble arrangert den 9. mars 2019.
Julian Alaphilippe vant.
Max Gallo
Gallo var sønn av italienske innvandrere. Han arbeidet som journalist. Gallo var medlem av kommunistpartiet inntil 1956, da han ble medlem av sosialistpartiet. I 1993 dannet han partiet Mouvement des citoyens sammen med Jean-Pierre Chevenement, et parti som plasserte seg til venstre for Sosialistpartiet. I 2007 støttet han den konservative politikeren Nicolas Sarkozy.
Farhad-beg-yailaki
Farhad-beg-yailaki er et arkeologisk funnsted langs silkeveien i det som en gang utgjorde kongedømmet Khotan. Funnstedet befinner seg 600 km øst for byen Khotan i den autonome regionen Xinjiang i Kina.
Bassari
Bassari er en folkegruppe som lever i Senegal, Gambia, Guinea and Guinea-Bissau. Det er anslått at det er mellom 10 000 og 30 000 personer som tilhører bassarifolket, og de fleste av dem lever i Kédougouregionen sørøst i Senegal og de tilstøtende områdene i Guinea.
Bedikfolket er tradisjonelt animister, med et innslag av kristne. De livnærer seg av åkerbruk og sesongarbeid.
Verdensarvminnet Bassarilandskapet omfatter kulturlandskap formet av bassarifolket, bedikfolket og fulanifolket.
Ischnocnemis
Ischnocnemis er en slekt av biller som tilhører underfamilien Cerambycinae i familien trebukker (Cerambycidae).